Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 300

c) a jelen Alapokmány 78. pontjában jelzett bármely további feladat teljesítése a frekvenciák kijelölésével és felhasználásával kapcsolatban, a Rádiószabályzatban elrendelt eljárás, valamint az illetékes értekezlet vagy a Tanács által a Tagállamok többségének egyetértésével előírt eljárások szerint, ilyen értekezlet döntéseinek előkészítése vagy végrehajtása során. 1) Testületi feladatainak gyakorlása során a Rádiószabályozási Testület tagjai nem az illető Tagállamokat vagy valamely régiót képviselve, hanem nemzetközi közösség megbízottjaiként szolgálnak. A testület minden tagja különösen tartózkodik attól, hogy beavatkozzék olyan döntésekbe, amelyek közvetlenül érintik saját igazgatását. PP-98 2) A Testület egyik tagja sem kérhet vagy fogadhat el utasításokat az Egyesület részére végzett feladatainak ellátására vonatkozólag bármely kormánytól, annak tagjától, bármilyen állami vagy magánszervezettől vagy személytől. A Testület tagjai tartózkodnak attól, hogy olyan lépéseket tegyenek vagy részt vegyenek olyan döntésben, amely összeegyeztethetetlen a fenti 98. pontban meghatározott jogállásukkal. PP-98 3) A Tagállamok és a Szektortagok tiszteletben tartják a Testület tagjai által végzett feladatok kizárólagosan nemzetközi jellegét, és tartózkodnak attól, hogy megkíséreljék befolyásolni őket testületi feladataik ellátásában. A Rádiószabályozási Testület munkamódszereit az Egyezmény határozza meg.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes